নীনা গুপ্তা
নীনা গুপ্তা (হিন্দি: नीना गुप्ता; জন্ম: ৪ জুলাই, ১৯৫৯) দিল্লিতে জন্মগ্রহণকারী প্রথিতযশা ভারতীয় প্রমিলা চলচ্চিত্র ও টেলিভিশন অভিনেত্রী এবং পরিচালক-নির্মাতা। ‘ওহ চকরি’ চলচ্চিত্রে অভিনয় করে সেরা সহঃ অভিনেত্রী বিভাগে ১৯৯৪ সালের জাতীয় চলচ্চিত্র পুরস্কারে ভূষিত হন। ভারতীয় বাণিজ্যধর্মী চলচ্চিত্রে জনপ্রিয়তা পেলেও অরবিন্দন ও শ্যাম বেনেগালের ন্যায় শিল্পধর্মী চলচ্চিত্র নির্মাণেও যথেষ্ট সুখ্যাতি অর্জন করেছেন। শ্রীমান শ্রীমতি টেলিভিশন ধারাবাহিকে অতিথি শিল্পী হিসেবে উপস্থিত হয়েছেন। ‘উইকেস্ট লিঙ্ক’, ‘কমজোর কাদি কৌনের’ ন্যায় টেলিভিশন কুইজ শোতেও তিনি উপস্থাপনা করেছেন। আর. এন. গুপ্তের সন্তান তিনি। সানাওয়ারের লরেন্স স্কুলে অধ্যয়ন করেন। সংস্কৃত বিষয়ে স্নাতকোত্তর ডিগ্রী লাভ করেন। এরপর একই বিষয়ে এম.ফিল করেন।